ΚΑΝΟΝΙΣΜΟΣ ( ΕΟΚ ) αριθ . 4078/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για το άνοιγμα και τον τρόπο διαχείρισης κοινοτικής δασμολογικής ποσόστωσης για τα κομμένα νωπά άνθη και μπουμπούκια ανθέων, καταγωγής Ισραήλ ( 1988/89 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το αρθρο 113,

την πρόταση της Επιτροπής,

Εκτιμώντας :

ότι το πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Κράτους του Ισραήλ ( 1 ) προβλέπει στο άρθρο 2 ότι τα κομμένα νωπά άνθη και μπουμπούκια ανθέων, που υπάγονται στους κωδικούς της συνδυασμένης ονοματολογίας του άρθρου 1 και κατάγονται από τη χώρα αυτή, υπόκεινται κατά την εισαγωγή στην Κοινότητα σε μειωμένους δασμούς μέσα στα όρια της ετήσιας δασμολογικής ποσόστωσης 17 000 τόνων - ότι, μέσα στα όρια αυτά, οι επιβαλλόμενοι δασμοί καταργούνται προοδευτικά κατά τη διάρκεια των ιδίων περιόδων και σύμφωνα με τους ίδιους ρυθμούς με εκείνους που προβλέπονται στα άρθρα 75 και 243 της πράξης προσχώρησης της Ισπανίας και της Πορτογαλίας - ότι, για την περίοδο από 1ης Δεκεμβρίου 1988 έως 31 Οκτωβρίου 1989, οι ποσοστωτικοί δασμοί ανέρχονται στο 62,5 % των δασμών βάσης από 1ης έως 31 Δεκεμβρίου 1988, και στο 50 % των δασμών βάσης από 1ης Ιανουαρίου έως 31 Οκτωβρίου 1989 - ότι, μέσα στα όρια αυτής της δασμολογικής ποσόστωσης, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τον κανονισμό ( ΕΟΚ ) αριθ . 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Ισραήλ και για την τροποποίηση των κανονισμών ( ΕΟΚ ) αριθ . 449/86 και ( ΕΟΚ ) 2573/87 ( 2 )- ότι πρέπει, συνεπώς, να ανοιχθεί η εν λόγω δασμολογική ποσόστωση, για την περίοδο από 1ης Δεκεμβρίου 1988 έως 31 Οκτωβρίου 1989, για μια ποσότητα η οποία, βάσει της ρήτρας "pro rata temporis" που περιλαμβάνεται στο εν λόγω πρωτόκολλο, ανέρχεται για την περίοδο αυτή σε 15 583 τόνους - ότι τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα γίνονται δεκτά στην ποσόστωση αυτή μόνον υπό τις προϋποθέσεις που καθορίζει ο κανονισμός ( ΕΟΚ ) αριθ . 4088/87 του Συμβουλίου της 21ης Δεκεμβρίου 1987 για τον καθορισμό των όρων εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ και Ιορδανίας ( 3 ) και ότι τα δασμολογικά πλεονεκτήματα εφαρμόζονται μόνο για τις εισαγωγές για τις οποίες έχουν τηρηθεί ορισμένοι όροι ως προς τις τιμές - ότι, εξάλλου, το Ισραήλ δεσμεύθηκε να τηρήσει την παραδοσιακή κατανομή των εμπορικών ρευμάτων ανάμεσα στα τριαντάφυλλα και τα γαρίφαλα - ότι πρέπει να εξασφαλιστεί, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή του συντελεστή που προβλέπεται για την ποσόστωση αυτή σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντληση της ποσόστωσης - ότι πρέπει να μην προβλεφθεί κατανομή μεταξύ των κρατών μελών, με την επιφάλαξη της ανάληψης από την ποσόστωση των ποσοτήτων που αντιστοιχούν στις ανάγκες τους, με τους όρους και τη διαδικασία που θα καθοριστούν - ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής, η οποία πρέπει να έχει ιδίως δυνατότητα να παρακολουθεί το βαθμό εξάντλησης της ποσόστωσης και να ενημερώνει σχετικά τα κράτη μέλη - ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν αναληφθεί από αυτή την οικονομική ένωση μπορεί να διεξάγεται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 1 . Κατά τη διάρκεια της περιόδου από 1ης Δεκεμβρίου 1988 έως 31 Οκτωβρίου 1989, οι δασμοί που εφαρμόζονται κατά την εισαγωγή στην Κοινότητα των προϊόντων που περιγράφονται κατωτέρω, καταγωγής Ισραήλ, αναστέλλονται στο επίπεδο και μέσα στα όρια της ακόλουθης κοινοτικής ποσόστωσης :

Αύξων αριθμός Κωδικός ΣΟ Περιγραφή εμπορευμάτων Χώρα καταγωγής Ύψος της ποσόστωσης σε τόνους Δασμός ποσόστωσης (%) 09.1306 0603 10 51 0603 10 53 0603 10 55 0603 10 61 0603 10 65 0603 10 69 0603 10 11 0603 10 13 0603 10 15 0603 10 21 0603 10 25 0603 10 29 Άνθη και μπουμπούκια ανθέων, κομμένα για ανθοδέσμες ή διακοσμήσεις, νωπά, αποξηραμένα, λευκασμένα, βαμμένα, διαβρεγμένα ή αλλιώς παρασκευασμένα :

Νωπά :

Από 1 Νοεμβρίου έως 31 Μαΐου Από 1 Ιουνίου έως 31 Οκτωβρίου Ισραήλ 15 583 10,6 Από 1 έως 31 Δεκεμβρίου 8,5 Από 1 Ιουνίου έως 31 Μαΐου 12 Από 1 Ιουνίου έως 31 Οκτωβρίου Μέσα στα όρια αυτής της δασμολογικής ποσόστωσης, η Ισπανία και η Πορτογαλία εφαρμόζουν δασμούς που υπολογίζονται σύμφωνα με τον κανονισμό ( ΕΟΚ ) αριθ . 4162/87 .

2 . Η χορήγηση του ευεργετήματος της δασμολογικής ποσόστωσης που αναφέρεται στο άρθρο 1 παράγραφος 1 μπορεί να διακοπεί για τα τριαντάφυλλα με μεγάλο και μικρό άνθος και τα μονοανθή και πολυανθή γαρίφαλα, εάν διαπιστωθεί σε κοινοτικό επίπεδο ότι δεν έχουν τηρηθεί οι τιμολογιακές προϋποθέσεις που ορίζονται στον κανονισμό ( ΕΟΚ ) αριθ . 4088/87 .

Στις περιπτώσεις αυτές η Επιτροπή αναφέρει με κανονισμό την είσπραξη των δασμών που ισχουν για τα εν λόγω προϊόντα και, ενδεχομένως, επαναφέρει σε εφαρμογή τον παρόντα κανονισμό στις ημερομηνίες και για τα προϊόντα και τις περιόδους που αναφέρονται στο εν λόγω κανονισμούς .

Άρθρο 2 Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 και μπορεί να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική διαχείρισή της .

Άρθρο 3 Εάν ένας εισαγωγέας υποβάλλει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που καλύπτεται από τον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσόστωση ποσότητα που αντιστοιχεί στις ανάγκες αυτές .

Οι αιτήσεις για ανάληψη με την ένδειξη της ημερομηνίας αποδοχής της εν λόγω διασάφησης πρέπει να διαβιβάζονται, χωρίς καθυστέρηση, στην Επιτροπή .

Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει .

Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις τούτο καταστεί δυνατόν, στην ποσόστωση .

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται ανάλογα με τις αιτήσεις . Η Επιτροπή ενημερώνει τα κράτη μέλη κατά τον ίδιο τρόπο .

Άρθρο 4 1 . Τα κράτη μέλη θεσπίζουν κάθε χρήσιμη διάταξη ώστε το άνοιγμα των μεριδίων τα οποία αναλαμβάνουν κατ' εφαρμογή του άρθρου 3, να καθιστούν δυνατό τον συνεχή καταλογισμό στα συσσωρευμένα τους μερίδια της κοινοτικής ποσόστωσης .

2 . Τα κράτη μέλη εγγυώνται στους εισαγωγείς του εν λόγω προϊόντος την ελεύθερη πρόσβαση στην ποσόστωση, εφόσον το διαθέσιμο υπόλοιπο της ποσόστωσης το επιτρέπει .

3 . Τα κράτη μέλη προβαίνουν στον καταλογισμό των εισαγωγών των εν λόγω προϊόντων στο μερίδιό τους, με το ρυθμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία .

4 . Ο βαθμός εξάντλησης της ποσόστωσης διαπιστώνεται βάσει των εισαγωγών που καταλογίζονται σύμφωνα με τους όρους της παραγράφου 3 .

Άρθρο 5 Τα κράτη μέλη ενημερώνουν την Επιτροπή, μετά από αίτησή της, για τις εισαγωγές των εν λόγω προϊόντων που πραγματικά καταλογίστηκαν στην ποσόστωση .

Άρθρο 6 Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .

Άρθρο 7 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Δεκεμβρίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Δεκεμβρίου 1988 .

Για το Συμβούλιο Ο Πρόεδρος Θ . ΠΑΓΚΑΛΟΣ ( 1 ) ΕΕ αριθ . L 327 της 30 . 11 . 1988, σ . 36 .

( 2 ) ΕΕ αριθ . L 396 της 31 . 12 . 1987, σ . 1 .

( 3 ) ΕΕ αριθ . L 382 της 31 . 12 . 1987, σ . 22 .